# **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΕΙΔΙΚΗ ΣΥΜΒΑΣΗ ΕΡΓΑΣΙΑΣ ΓΙΑ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ (τέως Τ.Ε.Ι. )**

*στο πλαίσιο του έργου «Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου για το ακαδημαϊκό έτος 2022‐2023» (KA 80692) και κωδικό ΟΠΣ (MIS) 5184863, του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014‐2020» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.*

*Ο/Η υπογράφων φοιτητής/τρια* **{STUDENT\_NAME}** *παρέχω την συγκατάθεσή μου στην επεξεργασία των παρακάτω προσωπικών αναφερόμενων στοιχείων μου.*

# **ΤΜΗΜΑ ΦΟΙΤΗΤΗ**: **{DEPT\_NAME}**

# **Στην Τρίπολη σήμερα {CONTRACT\_DATE} συνάπτεται** μεταξύ:

α)του Πανεπιστημίου Πελοποννήσου - **Ειδικού Λογαριασμού Κονδυλίων Έρευνας** που εκπροσωπείται νόμιμα από τον Πρύτανη του Πανεπιστημίου Πελοποννήσου, Καθηγητή Αθανάσιο Κατσή που ενεργεί εδώ ως Πρόεδρος της Ε.Ε., σύμφωνα με το άρθρο 15 του ν. 4957/2022, β)του Φορέα Πρακτικής Άσκησης (Επιχείρηση ή Δημόσια Υπηρεσία): {COMPANY\_NAME}, που εκπροσωπείται νόμιμα από τον/την κ {COMPANY\_LIAISON}, γ) του Επιστημονικά Υπευθύνου Πρακτικής Άσκησης του Τμήματος κ {TY\_NAME} και δ) του Προέδρου του Τμήματος και σύμφωνα με την απόφαση ……………………………………………...της Επιτροπής Ερευνών και Διαχείρισης του Ειδικού Λογαριασμού του Πανεπιστημίου Πελοποννήσουκαι την ισχύουσα νομοθεσία,

**Ειδική Σύμβαση Εργασίας,**

για την Πρακτική Άσκηση του φοιτητή {STUDENT\_NAME} με ΑΦΜ {AFM} για την περίοδο από **{PA\_START\_DATE} μέχρι {PA\_END\_DATE}** με τους παρακάτω όρους:

1. Ο/Η ασκούμενος/η στο χώρο της εργασίας του υποχρεούται να ακολουθεί το ωράριο λειτουργίας του Φορέα (Επιχείρηση/Υπηρεσία), τους κανονισμούς ασφαλείας και εργασίας καθώς και κάθε άλλη ρύθμιση ή κανονισμό που ισχύει για το προσωπικό του Φορέα. Για τη συμμόρφωση του ασκούμενου με τα παραπάνω, ισχύουν τα αναφερόμενα στην παράγραφο 4 εδάφιο α, της Ε5/1797/20-3-86 κοινής Υπουργικής απόφασης.
2. Η πρακτική άσκηση και συνεπώς και η Ειδική αυτή Σύμβαση, είναι διάρκειας 6 μηνών. Αρχίζει την **{PA\_START\_DATE}**  και λήγει αυτοδικαίως στις **{PA\_END\_DATE}**.
3. Σε περίπτωση μη ολοκλήρωσης της εξάμηνης διάρκειας πρακτικής άσκησης, ο φοιτητής δεν δικαιούται αποζημίωσης μέσω του χρηματοδοτούμενου επιχειρησιακού προγράμματος πρακτικής άσκησης ΕΣΠΑ.
4. Σε περίπτωση απουσιών των ασκούμενων πρακτικής άσκησης πέραν των δικαιολογούμενων πέντε (5) εργάσιμων ημερών συνολικά, η σύμβαση παρατείνεται για το αντίστοιχο διάστημα των επιπλέον απουσιών.
5. Ο Φορέας στα πλαίσια της κοινωνικής του αποστολής αλλά και των δυνατοτήτων του υποχρεούται να συμβάλλει κατά τον καλύτερο δυνατό τρόπο, στην αρτιότερη εκπαίδευση του ασκούμενου και σύμφωνα με τα αναφερόμενα στην παράγραφο 4, εδάφιο γ, της Ε5/1797/86 κοινής απόφασης.
6. Ο Φορέας οφείλει να απασχολεί τον ασκούμενο στο πλαίσιο του περιγράμματος πρακτικής άσκησης της ειδικότητάς του και σε συνεργασία με το Γραφείο Πρακτικής Άσκησης, τον Επόπτη Εκπαιδευτικό και την Επιτροπή Πρακτικής Άσκησης του Τμήματος.
7. Το Επιχειρησιακό Πρόγραμμα **χρηματοδοτεί**:
   1. θεσμοθετημένες θέσεις πρακτικής άσκησης **στο δημόσιο τομέα** με μικτή μηνιαία αποζημίωση **280,00€** (**269,10€ αποζημίωση** και **10,90€ ασφαλιστική κάλυψη** για εργατικό ατύχημα), με την **υποχρέωση ο Δημόσιος Φορέας Πρακτικής Άσκησης να καταβάλλει σε μηνιαία βάση επιπλέον ποσό 176,08€ ως αποζημίωση (Φ.Ε.Κ. 307, Τ. Β’, 30.4.1993) ή 440,00€ (Φ.Ε.Κ. 1254 Τ.Β.’ 25.9.2002) στις περιπτώσεις Υπηρεσιών που ανήκουν στο Υπουργείο Οικονομικών.**

7.2. θέσεις πρακτικής άσκησης στον **ιδιωτικό τομέα,** με μικτή μηνιαία αποζημίωση 280,00€ (269,10€ αποζημίωση και 10,90€ ασφαλιστική κάλυψη για εργατικό ατύχημα), **με την υποχρέωση ο Ιδιωτικός Φορέας Πρακτικής Άσκησης να καταβάλλει στον ασκούμενο φοιτητή ως αποζημίωση, σε μηνιαία βάση, την διαφορά μεταξύ του 80% της μηνιαίας αποζημίωσης επί του τρέχοντος ημερομισθίου του ανειδίκευτου εργάτη επί 25 ημέρες, στη βάση της “Εθνικής Συλλογικής Σύμβασης Εργασίας”, σύμφωνα με την κοινή Υ.Α. Ε5/1797/20-3-1986 (παρ.1), (ΦΕΚ 183, τ. Β’, 14.04.86) και των 269,10€, αποζημίωσης που θα καταβάλλεται από το Επιχειρησιακό Πρόγραμμα, μέσω του Πανεπιστημίου Πελοποννήσου.**

1. O/η ασκούμενος/η κατά τη διάρκεια της πρακτικής του/ης άσκησης υπάγεται στην ασφάλιση του ΕΦΚΑ (ΙΚΑ-ΕΤΑΜ) και μόνο κατά κινδύνου ατυχήματος σύμφωνα με την ισχύουσα νομοθεσία (Φ.Ε.Κ. 168, Τ.Β’ 10.4.1986). **Η ασφάλιση για εργατικό ατύχημα καλύπτεται από το χρηματοδοτούμενο πρόγραμμα Πρακτικής Άσκησης και καλύπτει το σύνολο των θέσεων πρακτικής άσκησης δημόσιου και ιδιωτικού τομέα.**

9. Οι παραπάνω αμοιβές εξαντλούν το σύνολο των υποχρεώσεων του φορέα υλοποίησης πρακτικής άσκησης και του Επιχειρησιακού Προγράμματος έναντι του ασκούμενου φοιτητή ο οποίος δεν δικαιούται άλλης αμοιβής, αποζημίωσης ή επιδόματος (αποζημίωσης απόλυσης ή αδείας, επιδόματα Χριστουγέννων, Πάσχα κλπ).

**Δεν στοιχειοθετείται κανενός είδους δικαίωμα επιδότησης του φορέα υλοποίησης πρακτικής άσκησης από τον ΟΑΕΔ.**

1. H Πρακτική Άσκηση πραγματοποιείται με βάση την εκάστοτε ισχύουσα νομοθεσία σε συνέχεια των σχετικών με το θέμα εγκυκλίων που εκδίδονται κάθε φορά και αφορούν και στα έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού Covid-19 στο σύνολο της Επικράτειας.
2. Ο Φορέας Υποδοχής αποδέχεται να απασχολήσει τον/την φοιτητή/τρια τηρώντας όλα τα μέτρα υγιεινής και προστασίας κατά  της πανδημίας  covid-19 (εγκύκλιος με αριθμό πρωτ. 17312/Δ9.506 του Υπ. Εργασίας και Κοινωνικών Υποθέσεων / Διεύθυνση Υγείας και Ασφάλειας, Σώμα Επιθεώρησης και Εργασίας - όπως τροποποιηθεί / αντικατασταθεί και ισχύει κάθε φορά).

12. Ο Φορέας απασχόλησης αναλαμβάνει την υποχρέωση να αναγγείλει την έναρξη και τη λήξη της πρακτικής άσκησης του φοιτητή, καθώς και τυχόν μεταβολές της, μέσω της υποβολής του εντύπου Ε3.5 στο πληροφοριακό σύστημα ΕΡΓΑΝΗ, σύμφωνα με τα οριζόμενα στις διατάξεις της αριθ. 40331/Δ1.13521/2019 Υ.Α «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (Ο.Α.Ε.Δ.)» (ΦΕΚ 3520/Β/19-09-2019). Επίσης αναλαμβάνει την υποχρέωση να παραδώσει το έντυπο της αναγγελίας έναρξης/ λήξης ή μεταβολής (εφόσον υπάρξει σχετική μεταβολή της σύμβασης) στο/η φοιτητή/ρια εντός πέντε εργάσιμων ημερών από την ημερομηνία, όπου δηλώθηκε η κάθε ενέργεια στο πληροφοριακό σύστημα ΕΡΓΑΝΗ.

13. Ο ασκούμενος δέχεται όλους τους όρους της παρούσας Ειδικής Σύμβασης και την προσυπογράφει.

Σε πίστωση των ανωτέρω και αφού συμφωνήθηκε ότι όλοι οι όροι θεωρούνται ουσιώδεις, συντάχθηκε η παρούσα σύμβαση σε **πέντε** **(5)** όμοια πρωτότυπα που υπογράφονται ως ακολούθως, προκειμένου κάθε ένα συμβαλλόμενο μέρος να λάβει από ένα πρωτότυπο.

### ΟΙ ΣΥΜΒΑΛΛΟΜΕΝΟΙ

|  |  |  |
| --- | --- | --- |
| **Για τον Φορέα Πρακτικής** **Άσκησης**,  {COMPANY\_LIAISON} ως νόμιμος εκπρόσωπος του φορέα {COMPANY\_NAME} (Ονομ/μο υπογραφή, σφραγίδα) | **Για την Επιτροπή Ερευνών και Διαχείρισης του ΕΛΚΕ** | **Ο/H Επιστημονικά Υπεύθυνος/η Πρακτικής Άσκησης του Τμήματος** |
| **……………………..** | **……………………..**  Δρ. Κατσής Αθανάσιος  Καθηγητής | **……………………** |
| **O Πρόεδρος του Τμήματος** | **Ο ασκούμενoς φοιτητής** |  |